b'\n_START_ARTICLE_\nTahltan\n_START_PARAGRAPH_\nTahltan.- /Nastalo od Tha-s\xc4\x87lhthan," iz tha ili thu, "water," i saelhthan, od "thalla-a, point (Swanton); Prema Tahltanima, \xe2\x80\x9csomething heavy in the water\xe2\x80\x9d, odnosi se zapravo na losose koji plivaju uzvodno prema mjestu svoga ro\xc4\x91enja, gdje \xc4\x87e se mrijestiti i nakon toga uginuti./ Pleme Athapaskan Indijanaca u bazenu Stikine pa do u\xc5\xa1\xc4\x87a Iskut Rivera, jezera Dease, sjeverna im je granica izvori Nasse i ju\xc5\xbeni pritoci Taku Rivera u Aljaski i Britanskoj Kolumbiji. Zemlja Tahltana je dijelom \xc5\xa1umovita, dijelom obrasla travom ili kamenita. Lov na karibua, losa, medvjeda i razne krzna\xc5\xa1e dio je kulture njihovog nomadskog na\xc4\x8dina \xc5\xbeivota. Uz ovo Tahltani poznaju i 25 vrsta raznih bobica koje koriste u prehrani. Organizirani su po nomadskim bandama, a postojala je i podjela na dvije polutke, Raven (ili Crow koji va\xc5\xbei za svetu pticu u njihovoj kulturi\xc2\xa0; u njihovom jeziku Tsesk\'iya Cho) i Wolf sa recipro\xc4\x8dnim funkcijama, od kojih se svaka sastojala od 3 klana. Kod Tahltana, za koje se tvrdilo da je svaki klan imao svoje izdvojene lova\xc4\x8dke teritorije, do\xc5\xa1lo je do kulturne promjene koja se o\xc4\x8ditava u tome da je danas zajedni\xc4\x8dki dijele. Njihove nastambe bile su privremena skloni\xc5\xa1ta, \'lean-tos\' s kosturom od motki, prekrivene korom ili granjem, a gradili su i \xc4\x8detvrtaste konstrukcije od istog materijala. Sredi\xc5\xa1njim dijelom sela dominira ceremonijalna i stambena konstrukcija za sve glavne klanske obitelji. Formalno je socijalna organizacija posu\xc4\x91ena od susjeda sa Pacifi\xc4\x8dke obale, sa dru\xc5\xa1tvenom stratifikacijom (slojevito\xc5\xa1\xc4\x87u) na plemi\xc4\x87e, obi\xc4\x8dan puk i robove. Druga posu\xc4\x91enica sa obale je potlatch.\n_START_SECTION_\nTahltani danas\n_START_PARAGRAPH_\nDanas (2005) Tahltani broje 2,189. prije je stanje iznosilo znatno manje: 2,000 (2000); 700 (1970); 503 (1959); 240 (1934); 250 (1900); 300 (1850); 1,000 (1700 i 1800). -U dana\xc5\xa1nje vrijeme rade kao traperi, vodi\xc4\x8di i uop\xc4\x87e radnici. U Britanskoj Kolumbiji sada se dijele na dva plemena, to su: Iskut First Nation (sjedi\xc5\xa1te Iskut) i Tahltal Indian Band, sa plemenskim sjedi\xc5\xa1tem u Telegraph Creeku.'